CELEX: 62012TN0192
Language: et
Date: 2012-05-02 00:00:00
Title: Kohtuasi T-192/12: 2. mail 2012 esitatud hagi — PAN Europe versus komisjon

30.6.2012   
            
            
               ET
            
            
               Euroopa Liidu Teataja
            
            
               C 194/26
            
         2. mail 2012 esitatud hagi — PAN Europe versus komisjon
   (Kohtuasi T-192/12)
   2012/C 194/43
   Kohtumenetluse keel: inglise
   
      Pooled
   
   
      Hageja: Pesticide Action Network Europe (PAN Europe) (Brüssel, Belgia) (esindaja: advokaat J. Rutteman)
   
      Kostja: Euroopa Komisjon
   
      Nõuded
   
   
               —
            
            
               tunnistada, et komisjoni 9. märtsi 2012. aasta otsus, mille kohaselt on hageja vaie vastuvõetamatu, on vastuolus määrusega (EÜ) nr 1367/2006/EÜ (1) ja keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooniga (Århusi konventsioon);
            
         
               —
            
            
               tühistada komisjoni 9. märtsi 2012. aasta otsus;
            
         
               —
            
            
               kohustada komisjoni sellegipoolest andma vaide sisule hinnangut Euroopa Kohtu määratud aja jooksul; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja esitab oma hagi põhjendamiseks kaks väidet.
   
               1.
            
            
               Esimese väite kohaselt on kostja teinud vea, leides, et hageja ei vastanud määruse (EÜ) nr 1367/2006 artiklis 11 sätestatud vaide esitamise tingimustele, kuna hageja oli selleks ajaks, kui ta vaide esitas, tegutsenud juba rohkem kui kaks aastat.
            
         
               2.
            
            
               Teise väite kohaselt on kostja teinud vea, märkides, et rakendusmäärust (EL) nr 1143/2011 (2) ei saa käsitada haldusaktina määruse (EÜ) nr 1367/2006 artikli 10 tähenduses, nagu see on määratletud viimati nimetatud määruse artikli 2 lõike 1 punktis g, kuna otsus, millega prokloraas heaks kiidetakse, on piisavalt individuaalne nii oma mõju kui ka sisu osas, et seda võiks käsitada haldusaktina määruse (EÜ) nr 1367/2006 artikli 10 lõike 1 tähenduses.
            
         
      (1)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006 L 264, lk 13)
   
      (2)  Komisjoni 10. novembri 2011. aasta rakendusmäärus (EL) nr 1143/2011, millega kiidetakse heaks toimeaine prokloraas vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni otsust 2008/934/EÜ (ELT 2011 L 293, lk 26)